Diari Oficial de la Generalitat Valenciana


Sumari del DOGV 2907, del 13-01-1997 (1997/871273)

RESOLUCIÓ de 16 de desembre de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Biologia Vegetal de la Facultat de Ciències Biològiques.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2907

Data del DOGV
:   13-01-1997

Secció del DOGV
:   AUTORITATS I PERSONAL

Número del document
:   1997/871273


Data del document
:   16-12-1996

Organisme emissor
:   Universitat de València

Tipus de document
:   Resolució

RESOLUCIÓ de 16 de desembre de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Biologia Vegetal de la Facultat de Ciències Biològiques.  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Aplicación de técnicas moleculares a la caracterización y mejora de variedades hortícolas», dirigit pel professor Josep Antoni Rosselló del Departament de Biologia Vegetal de la Facultat de Ciències Biològiques.  
2. Nombre de places: una.  
3. Perfil de la beca:  
3.1. Requisits:  
3.1.1. Títol de llicenciat en Ciències Biològiques.  
3.1.2. Alumne de tercer cicle (o compromís de matricular-s'hi).  
3.2. Mèrits que es valoraran:   
3.2.1. Haver cursat l'especialitat de Biologia Vegetal.  
3.2.2. Tindre la suficiència investigadora en el programa de doctorat de Biologia Vegetal.  
3.2.3. Experiència prèvia en tècniques moleculars aplicades a la sistemàtica vegetal.  
3.3. Objectius de la beca: trobar marcadors moleculars diagnòstics en diverses espècies hortícoles d'interés agronòmic i la seua aplicació en la detecció i estabilitat d'híbrids, puresa de lots de llavors i caracterització de noves cultivarietats.  
3.4. Condicions de la beca:  
3.4.1. Durada: un any.  
3.4.2. Dotació: 110.000 pessetes al mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. La presentació de sol·licitud per a la concessió de la beca implicarà la total acceptació de les bases d'aquesta convocatòria pel sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar al Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
València, 16 de desembre de 1996.- El vicerector d'Investigació: Juli Peretó Magraner.